Carl Sitter Geving

Carl Sitter Geving (født 1939) er en norsk politiker (Ap) og skolemann.

Han er sønn av gårdbruker Alf Geving og hustru Johanne Sitter på Nergården på Sitter i Flatanger. Faren var kommunepolitiker, og både lillebroren Ronald Geving og morfaren Carl Sitter har vært ordførere i Flatanger.

Geving er utdannet allmennlærer fra Bodø lærerskole fra 1965 og cand.mag. fra Universitetet i Trondheim fra 1990. I 1965 begynte han som lærer i Namsos kommune, senere rådgiver, pedagogisk konsulent, konstituert skolesjef og lærer ved voksenopplæringen. Han har vært tillitsvalgt i Skolenes Landsforbund.

Han var medlem av Namsos kommunestyre fra 1995 til 1999. Han var medlem av Nord-Trøndelag fylkesting fra 2007 til sammenslåingen av Nord- og Sør-Trøndelag i 2018, deretter medlem av Trøndelag fylkesting frem til 2019. Han ledet Arbeiderpartiets fylkestingsgruppe i Nord-Trøndelag fra 2009 til 2015.

Geving har vært styreleder i Namsos Kunstforening.

 Referanser 

Kategori:Ap-politikere i Nord-Trøndelag
Kategori:Lokalpolitikere i Namsos
Kategori:Norske fagforeningspersoner
Kategori:Norske pedagoger
Kategori:Alumni fra Universitetet i Trondheim
Kategori:Personer fra Flatanger kommune